25/09/2018 | Administración LocalMunicipal
Curtis
Bases proceso selectivo contratación laboral de dous monitores/as de ximnasia

Mediante Decreto da Alcaldía nº 375/2018, de data 19/09/2018, aprobáronse as bases para a contratación laboral temporal de dous monitores/as de ximnasia de mantemento, patinaxe, pilates, ximnasia artística, fútbol sala de apoio e apoio en ximnasias municipais nas instalacións deportivas municipais, mediante sistema de concurso-oposición, que deseguido se transcriben: “(.) SEGUNDO.- Convocar e aprobar as bases do procedemento selectivo para a contratación laboral temporal de dous monitores/as de ximnasia de mantemento, patinaxe, pilates, ximnasia artística, fútbol sala de apoio e apoio en ximnasios municipais nas instalación deportivas municipais, mediante o sistema de concurso-oposición, que figuran como anexo neste Decreto. O obxecto destas bases é regular o proceso de selección para a contratación laboral temporal, de dous monitores/as de ximnasia das Escolas Deportivas Municipais. A modalidade de contrato temporal será de “obra ou servizo determinado”, e súa duración será de dous anos, dende a data de sinatura do contrato laboral. A xornada laboral establecerase no momento da formalización do contrato laboral. O salario será de 1027,17 € por concepto de salario, distribuído en 14 pagas, e un plus de transporte de 64,16€ (este plus estará excluído nas pagas extraordinarias), correspondente a execución dunha xornada completa. As funcións do posto, con carácter meramente descriptivo, serán: - Impartir as actividades de ximnasia de mantemento, patinaxe, pilates, ximnasia artística, fútbol sala de apoio e apoio en ximnasios municipais nas instalación deportivas municipais. - Apoio no adestramento e competición dos equipos municipais de fútbol sala (inclúense partidos en calendario competitivo). - Acompañar ós alumnos que desexen participar en competición de deporte en idade escolar doutras modalidades tales como: campo través, badminton, etc. - Colaborar co programa municipal de actividades puntuais de carácter deportivo, organizadas ó longo do período de contratación, quedando incluídos os sábados e excepcionalmente os domingos (xornadas de deporte escolar intercomarcal, torneos, competicións federadas cando o calendario o requira, etc.). - Outras funcións que se lle poidan encomendar segundo ás necesidades do servizo e a súa capacitación profesional. Para participar no proceso de selección, as persoas aspirantes deberán reunir os seguintes requisitos: a) Ter a nacionalidade española, sen prexuízo de ter outra nacionalidade que lle permita o acceso ao emprego público, conforme aos artigos 56 e 57 do TREBEP e ao art.52 da Lei 2/2015 do emprego público de Galicia. b) Ter cumpridos 16 anos e non exceder da idade máxima de xubilación forzosa. c) Non padecer enfermidade ou eiva física que impida o desenvolvemento das funcións ou tarefas correspondentes ao posto de traballo ao que se opte. Acreditarase mediante informe médico oficial no que se faga constar que o/a aspirante reúne as condicións físicas suficientes para a realización das tarefas, ademais de non padecer enfermidade ou defecto físico que impida o normal desenvolvemento das funcións propias do posto. d) Non ter sido separado/a, mediante expediente disciplinario, do servizo do Estado, das comunidades autónomas ou das entidades locais, nin estar inhabilitado/a para o exercicio de funcións públicas. e) Non estar incurso/a nos supostos de incompatibilidades previstas na lexislación vixente. f) Non ter sido condenado/a por delitos de natureza sexual, o que deberá acreditar coa presentación do “Certificado por Delitos de Natureza Sexual” expedido polo Ministerio de Xustiza. g) As/os candidatas/os deberán estar en posesión, cando menos, dalgunha das titulacións reflectidas no Anexo I. h) Estar en posesión do título CELGA 3 ou equivalente. No caso de que non se posúa este título realizarase un exame de galego que será cualificado como “apto” ou “non apto”, sendo necesario acadar a cualificación de “apto” para terse por cumprido este requisito. Os anteriores requisitos deberanse posuír con referencia ao último día de prazo de presentación das instancias, e mantelos ata o día da contratación, se é o caso. Será nulo o nomeamento dos que estean incursos en causas de incapacidade especifica conforme á normativa vixente. As solicitudes (anexo III) presentaranse no Rexistro Xeral do Concello de Curtis mediante instancia dirixida ao sr. alcalde-presidente, no prazo de 8 días hábiles, contados a partir do seguinte o da publicación do anuncio da convocatoria no xornal no que se publique o correspondente anuncio, ou mediante calquera das formas previstas no artigo 16 da Lei 39/2015, de 1 de outubro, do procedemento administrativo común das administracións públicas, as solicitudes que se presenten a través da Oficina de Correos deberán entregarse nun sobre aberto para ser selada e datada polo funcionario de correos antes de ser certificada. Neste caso os aspirantes deberá comunicalo mediante fax (981789578) durante o mesmo prazo que o de presentación de instancias, ou mediante e-mail ao seguinte correo: concello@curtis. es, coa copia da solicitude debidamente rexistrada dentro do prazo de presentación. Actuarase de igual xeito, no caso de ser presentada a solicitude noutra Administración Pública, en caso de non realizar esta comunicación, vía fax ou mail, quedarán excluídos/as do procedemento de selección. Xunto coa solicitude, debidamente asinada, os/as aspirantes presentarán fotocopia da seguinte documentación: - D. N. I. - Fotocopia da titulación esixida. - Declaración xurada de reunir os requisitos esixidos nas letras c), d), e e) da base terceira da presente convocatoria, conforme o modelo do Anexo III. - Documentación acreditativa para a fase de concurso. - Certificado negativo do Rexistro Central de Delincuentes Sexuais actualizado. - Fotocopia do Celga 3, se fora o caso. - Xustificante de pago de taxa, que conforme á Ordenanza reguladora da taxa por expedición de documentos administrativos e outros servizos administrativos (BOP nº 153, de 14/08/2017), que ascende a 20 €. Deberá aclararse no concepto de ingreso “solicitude monitor/a ximnasia”. A conta de ingreso será: BANCO PASTOR: ES57 0238 8171 3006 6000 0271 As persoas con discapacidade farano constar na solicitude, indicando se precisan adaptacións para realizar as probas. Rematado o prazo de presentación de instancias, a Alcaldía ditará resolución aprobando a lista provisional de admitidos/as e de excluídos/as, indicando a causa de exclusión. A referida resolución será publicada no taboleiro de anuncios do Concello e páxina web do concello (www.curtis.es), concedendo, no seu caso, un prazo de dous días hábiles para a subsanación das deficiencias sinaladas. Finalizado o prazo de subsanación, o alcalde ditará resolución polo que se aprobe a lista definitiva de admitidos/as; en caso de non ter defectos que subsanar a lista provisional, será considerada a tódolos efectos definitiva. En dita resolución designarase ao Tribunal Cualificador e se sinalará tamén o día, hora e lugar na que se realizará a fase de concurso e oposición do procedemento de selección, e será publicada no taboleiro de anuncios do Concello e na páxina web (www.curtis.es). O sistema de selección será o de concurso-oposición. Fase de Concurso. Voluntaria e non eliminatoria A fase de concurso será de carácter voluntaria e non eliminatoria. Terá unha puntuación máxima de 5 puntos. Nesta fase, serán obxecto de valoración os seguintes apartados: a) Formación académica (0,75 puntos): O tribunal valorará a formación académica, entendendo como tal as titulacións que posúan relación directa cos cometidos do posto de traballo, segundo as reflectidas no Anexo I, cun máximo de 0,75 puntos. Non obstante, non se valorará como mérito a titulación que se acompañe na solicitude de participación no proceso, facendo constar o nome de dita titulación expresamente na solicitude (Anexo III). Para elo, aplicarase o seguinte baremo de puntuación: - Técnico medio (ciclo formativo medio de Formación Profesional): 0,15 puntos - Técnico superior (ciclo formativo superior de Formación Profesional): 0,25 puntos - Título de grado ou equivalente: 0,5 puntos b) Experiencia profesional (2,5 puntos): O tribunal valorará a experiencia profesional en traballos relacionados cos cometidos do posto de traballo, segundo o establecido na Base Segunda. Enténdese a estes efectos, por experiencia profesional, os servizos prestados a través de relación laboral directa ou indirecta. Por servicios prestados na administración pública ou empresa privada, en igual ou superior categoría á da praza que se convoca, valorarase ata un máximo de 2,5 puntos, coa seguinte puntuación: - 0,1 puntos por mes traballado a xornada completa. - 0,05 puntos por mes traballado a xornada parcial. Esta experiencia acreditarase mediante contrato laboral que deberá acompañarse do informe de vida laboral, ou certificación da administración correspondente, onde conste o posto de traballo, tempo traballado e relación xurídica laboral A este efectos reduciranse proporcionalmente os prestados a tempo parcial ou en períodos de tempo menores á xornada completa. c) Cursos e outros (1,75 puntos): I) Valoraranse neste apartado os másters e posgraos, cursos de formación, cursos conducentes a titulacións non académicas, impartidos pola administración pública, entidades privadas autorizadas ou en colaboración coa Administración Pública e Federacións deportivas autonómicas ou nacionais e organismos dependentes da Administración Pública. Todos os cursos estarán relacionados coas funcións do posto de traballo a realizar, aplicando o seguinte baremo: II) Curso para o fomento da Igualdade de oportunidades (máximo 0,5 puntos), emitido pola administración pública ou en colaborción coa mesma: Os candidatos que non se presenten á fase de oposición, non serán valorados na fase de concurso. Fase de Oposición: Obrigatoria e eliminatoria 1) Primeiro exercicio: Consistirá na realización dunha proba escrita tipo test de 25 preguntas, máis 5 de reserva con catro respostas alternativas, das que só unha será correcta. En dita proba valoraranse os contidos da praza á que se opta en relación ó temario determinado no anexo II. Esta proba puntuará ata un máximo de 10 puntos, sendo a puntuación mínima para a súa superación e pasar ao seguinte exercicio: 5 puntos. Concederanse 60 minutos para o seu desenvolvemento. Cada resposta correcta sumará 0,40 puntos. As respostas incorrectas ou en branco non restarán puntos.2) Segundo exercicio: Consistirá na realización dun suposto práctico oral formulado polo tribunal, relacionado co temario determinado no anexo II e posto de traballo a desenvolver. O tribunal poderá formular preguntas en relación ó temario durante o desenvolvemento do exercicio. Esta proba puntuará ata un máximo de 10 puntos, sendo a puntuación mínima para a súa superación de 5 puntos. Concederanse 20 minutos para o seu desenvolvemento.3) Terceiro exercicio: Proba oral de galego. Cualificarse como apto ou non apto. Non será precisa a celebración desta proba se acredita estar en posesión do CELGA 3. A puntuación desta fase de oposición virá determinada pola suma das puntuacións acadadas nos dous primeiros exercicios (proba tipo test e suposto práctico). Quen non obteña a puntuación mínima (5 puntos ou Apto, segundo proceda) en cada un dos exercicios desta fase de oposición xa non se lle valorará a fase de concurso e quedará excluída/o do proceso de selección. No caso de empate nas puntuacións totais de dous ou máis aspirantes, este resolverase tendo en conta a maior puntuación obtida no segundo exercicio da fase de oposición (proba práctica). No caso de que persista o empate, este resolverase tendo en conta a maior puntuación obtida no primeiro exercicio da fase de oposición (proba teórica). No caso de persistir o empate, resolverase mediante sorteo que se realizará en presenza dos/das interesados/as. Os/As aspirantes serán convocados/as en chamada única e por orden alfabético, para este procedemento de selección e deberán presentarse co seu DNI. A non presentación ao exercicio no momento de seren chamados/as comporta que decae automaticamente no seu dereito a participar no procedemento de selección e quedarán excluídos/as do proceso selectivo.1.- O Tribunal encargado da selección estará integrado por: Presidente/a: Un funcionario/a ou persoal laboral fixo da administración local designado/a pola alcaldía. Vogais: Un funcionario/a ou persoal laboral fixo da administración local designado/a pola alcaldía. Un funcionario/a ou persoal laboral fixo da administración local designado/a pola alcaldía. Un funcionario/a ou persoal laboral fixo da administración local designado/a pola alcaldía. Secretario/a: Un funcionario/a ou persoal laboral fixo da administración local designado/a pola alcaldía.2.- O tribunal non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De tódalas reunións que faga o tribunal o/a secretario/a redactará acta.3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes bases así como nos casos non previstos polas mesmas.5.- O tribunal poderá dispoñer a incorporación aos seus traballos de asesores, con voz e sen voto, para as probas en que así o estimen necesario ou conveniente.6.- Os membros concorrentes ás sesións do Tribunal e para os efectos de percepcións de asistencias clasificaranse consonte o disposto no artigo 33 do Real Decreto 462/2002 sobre indemnizacións por razóns de servizo. A designación dos membros do Tribunal farase por resolución da alcaldía e farase pública no taboleiro de anuncios e páxina web do Concello de Curtis a efectos de recusación. Concluídas as probas selectivas o Tribunal cualificador formulará proposta do de contratación dos aspirantes que superaron o proceso selectivo, por orde decrecente das puntuacións acadadas no procedemento de selección, coa finalidade de cubrir as prazas ofertadas. Os aspirantes que superasen o proceso selectivo pero non obtiveran a puntuación necesaria para acadar a praza, formarán unha lista de reserva para posibles rexeitamentos, vacacións, baixas e outras vacantes temporais de natureza similar. A acta do Tribunal publicarase no taboleiro de anuncios e páxina web do Concello de Curtis, na que aparecerá o listado coas puntuacións, por orde decrecente, acadadas por cada un/unha dos/das aspirantes no procedemento de selección. Os/As interesados/as disporán dun prazo de dous días hábiles, contados dende o seguinte a esta publicación, para presentar as alegacións, que estimen oportunas, no Rexistro Xeral do Concello de Curtis. Rematado o prazo indicado no parágrafo anterior, resolveranse as alegacións existentes, e ditarase resolución definitiva da Alcaldía na que se aprobará esa lista. Esta resolución será publicada no taboleiro de anuncios e páxina web do Concello de Curtis e substituirá ás notificacións individuais ós/ás interesados/as, conforme ao disposto no art.45 da Lei 39/2015. Logo da publicación da resolución definitiva da Alcaldía mencionada no apartado anterior, os candidatos propostos para a contratación terán un prazo de dous días hábiles a partir do día seguinte á publicación da resolución, para achegar a seguinte documentación: a.- Presentar fotocopia e orixinal do título acreditativo da titulación esixida na base terceira. b.- Fotocopia e orixinal para a súa compulsa do Documento Nacional de Identidade. c.- Informe médico oficial no que conste que non se padece enfermidade ou eiva física que impida o desenvolvemento das funcións ou tarefas correspondentes ó posto de traballo ó que se opta. d.- Declaración xurada de non ter sido separado, mediante expediente disciplinario, de ningunha Administración Pública nin atoparse inhabilitado para o exercicio das funcións públicas por sentencia firme e.- Declaración xurada de non estar incurso en ningunha das causas de incapacidade específica conforme á normativa vixente f.- Declaración xurada de non incorrer en ningún dos supostos de incompatibilidade establecidos na lexislación sobor da materia. g.- Fotocopia e orixinal da documentación acreditativa do procedemento de selección (concurso). h.- Certificado negativo do Rexistro Central de Delincuentes Sexuais. i) Fotocopia e orixinal do título CELGA 3 ou equivalente, se é o caso. Unha vez presentada esa documentación en prazo será ditada Resolución da Alcaldía acordando a súa contratación. Pasado ese prazo de dous días hábiles, sen que o/a aspirante comparecese, entenderase decaído/a en todos os seus dereitos, procedéndose ó nomeamento do/a seguinte aspirante conforme ao proceso descrito. Poderá facerse uso desta bolsa de contratación por razóns de necesidade do servizo, o que se manifestará mediante o correspondente informe da Técnico de Deportes. Esta lista terá vixencia ata a creación dunha nova e a súa derogación expresa. As comunicacións de comparecer a ocupar un posto realizaranse telefonicamente, o que quedará acreditado no expediente a través da oportuna dilixencia asinada polo empregado público que as leve a cabo. Se no momento de ser chamado un/ha candidato/a renunciara, dita renuncia pode considerarse por “causa xustificada” ou “non xustificada”. Considéranse como causas xustificadas á renuncia a ocupar un posto de traballo, o que o suporá non perder o seu lugar na lista, as seguintes: - A incapacidade temporal por enfermidade ou accidente (acreditado mediante parte médico) - O estar traballando noutro sitio (acreditado mediante contrato de traballo ou declaración xurada do interesado/a). O/a candidato/a terá un prazo de dous días hábiles para achegar a devandita documentación acreditativa destas causas, dende o chamamento realizado. Se polo contrario ao ser chamado/a renuncia ao posto sen causa xustificada, ou sen acreditar a mesma, a primeira vez que renuncie pasará a ocupa-lo último posto da lista, e á segunda será excluído da mesma por Decreto da Alcaldía. A renuncia voluntaria e sen xustificación a un contrato xa asinado antes da súa finalización, producirá os mesmos efectos que os sinalados no parágrafo anterior.1.- As presentes Bases e cantos actos administrativos se deriven delas, e da actuación do Tribunal, poderán ser impugnadas polos interesados ante o órgano da xurisdición contencioso-administrativa competente, conforme á Lei 29/1998, do 13 de xullo, reguladora da Xurisdición Contenciosa-Administrativa, no prazo de dous meses, contados dende a data do día seguinte da última publicación destas. Así mesmo, poderá presentarse o recurso potestativo de reposición ante o Sr. Alcalde-Presidente, no prazo de un mes a contar dende a mencionada publicación, ou calquera outro recurso que se considere procedente, conforme ao establecido na Lei 39/2015, de 1 de outubro, de procedemento administrativo común das administracións públicas.2.- Para o non previsto nestas Bases, será de aplicación: - Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores - Lei 2/2015 de 29 de abril, do Emprego Público de Galicia - Lei 39/2015, de 1 de outubro, de procedemento administrativo común das administracións públicas. - Real Decreto Lexislativo 5/2015, de 30 de novembro, polo que se aproba o texto refundido da Lei do Estatuto Básico do Empregado Público. - Técnico superior en Ensinanzas e Animación Sociodeportiva. - Mestre en Educación Primaria, especialidade en Educación Física ou titulación equivalente. - Graduado en Ciencias da Actividade Física e do Deporte ou titulación equivalente.1.- O Deporte Escolar. Plan XOGADE.2.- Primeiros auxilios.3.- Lei 3/2012 do Deporte en Galicia.1.- O Patinaxe: regulamento, iniciación, material, figuras de artístico, coreografías.2.- Desenvolvemento das capacidades físicas na 3ª idade. Factores máis importantes na involución das mesmas.3.- A ximnasia artística: regulamento, iniciación, figuras, coreografías.4.- Desenvolvemento das capacidades físicas básicas: concepto, evolución, factores, desenvolvemento e métodos.5.- O fútbol sala: regulamento, técnica e táctica. “DON/DONA., con DNI., e con enderezo a efectos de notificacións en., e número de teléfono., enterado/a da convocatoria do procedemento selectivo para a contratación como persoal laboral temporal, de dous monitores/as de ximnasia do Concello de Curtis, manifesta: - Que desexa participar no procedemento de selección arriba indicado, polo que SOLICITA que sexa admitida a presente solicitude e a documentación que se achega coa finalidade de participar en dito procedemento. - Que non padece padece enfermidade ou eiva física que impida o desenvolvemento das funcións ou tarefas correspondentes ao posto de traballo ao que se opta. - Que non foi separado/a mediante expediente disciplinario do servizo de calquera das Administracións Públicas, nin estar inhabilitado por sentencia firme para o exercicio das funcións públicas. - Que non está incurso/a nos supostos de incompatibilidades previstas na lexislación vixente. - Que posúe todos os requisitos esixidos nas bases con referencia ao último día de prazo de presentación das instancias. - Que achega fotocopia da seguinte documentación (indíquese cunha X o que proceda)  D. N. I.  Título esixido na base terceira. Indicar titulación ____________________________  CELGA 3 ou equivalente.  Documentación acreditativa para a fase de concurso.  Certificado negativo do Rexistro Central de Delincuentes Sexuais actualizado.  Xustificante de pago da taxa (20€) Teixeiro (Curtis),. de. de 201. Sinatura SR. ALCALDE-PRESIDENTE DO CONCELLO DE CURTIS” Curtis, 19 de setembro de 2018 O alcalde Javier Fco. Caínzos Vázquez